stanford-oval/wikipedia huggingface dataset:
HSB (asunto-osuuskunta)
Aiheesta muualla

Kuvia tai muita tiedostoja aiheesta HSB (asunto-osuuskunta) Wikimedia Commonsissa
HSB:n verkkosivut (ruotsiksi)
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Yhdysvallat
Selkälihas

Selkälihakset ovat varsin voimakkaita lihaksia, joiden päätehtävänä on vartalon pitäminen pystyssä ja selkärangan suojaaminen iskuilta. Selkälihaksia on ihmisellä useita: suurimpia selkälihaksista ovat selän ojentajat, leveät selkälihakset sekä epäkäslihakset.
Muiden lihasryhmien tavoin myös selkälihakset tarvitsevat harjoittelua, sillä vahvuudestaan huolimatta selkälihaksetkin voivat vahingoittua vääränlaisen kuormituksen tai huonon kuntonsa vuoksi täysin arkipäiväisessäkin tilanteessa. Selkälihasten harjoittaminen ehkäisee tehokkaasti muun muassa selkävaivoja, ja varsinkin skolioosia sairastaville selkälihakset ovat erityisen tärkeitä selkärangan tukemisen vuoksi. Lihasharjoitteluista johtuvat selkäkivut johtuvat useimmiten liian äkkinäisistä liikkeistä tai liian laajoista liikeradoista.
Selkälihakset voidaan jakaa pituutensa mukaan pitkiin, keskipitkiin ja lyhyisiin selkälihaksiin.
Selkää vahvistavia harjoituksia

Yläselän lihaksia harjoittaessa liikkeet ovat usein joko vartaloon nähden vaakatasossa suoritettuja (alatalja, kulmasoutu) taikka silkkoja ylhäältä tehtyjä vetoja (ylätalja, leuanveto). Vaakavedoissa pääosassa ovat lapaluiden välissä olevat epäkäslihakset, kun taas ylhäältä vedoissa keskitytään käsien lähentämiseen vartaloa kohti eli leveä selkälihas on silloin pääosassa.
Alaselän lihakset eli selän ojentajat vahvistuvat, kun ne pitävät keskivartaloa suorana esimerkiksi maastavedossa, kun taas aktiivisesti niitä voi treenata tekemällä vaikkapa selänojennusta.
Aiheesta muualla

Linkkejä selkälihaksien harjoittamiseen liittyen:
http://www.tuuli.net/kunto-ohjelmat/fitness_school_selka.htm, sisältää erilaisia lihasliikkeitä
http://www.tuuli.net/kunto-ohjelmat/lihaskunto_selkalihakset.htm, sisältää erilaisia lihasliikkeitä
Joseph-Albert Malula

Joseph-Albert Malula (17. joulukuuta 1917 – 14. kesäkuuta 1989) oli kinshasankongolainen roomalaiskatolinen arkkipiispa ja kardinaali. Hänet vihki papiksi Georges Six 9. kesäkuuta 1946, ja hänet nimitettiin Léopoldvillen vihkipiispaksi sekä Attanasuksen titulaaripiispaksi 2. heinäkuuta 1959. Piispaksi vihkiminen seurasi 20. syyskuuta. Pääkonsekraattorina toimi Félix Scalais, jota avustivat Pierre Kimbondo ja Joseph Ngogi Nkongolo.
Malula sai 7. heinäkuuta 1964 nimityksen Léopoldvillen arkkipiispaksi, ja hänet asetettiin tähän virkaan 27. elokuuta. Arkkihiippakunnan muutettua nimensä 30. toukokuuta 1966 Malulasta tuli Kinshasan arkkipiispa. Hänet ylennettiin kardinaaliksi 28. huhtikuuta 1969, jolloin hän sai nimityksen Santi Protomartiri a Via Aurelia Antican kardinaalipapiksi. Hän osallistui Vatikaanin toiseen kirkolliskokoukseen ja vuonna 1978 kahteen konklaaviin.
Malula johti arkkihiippakuntaansa, kunnes kuoli 71 vuoden iässä.
Eugène Kabanga Songasonga

Eugène Kabanga Songasonga (19. elokuuta 1932 – 27. tammikuuta 2000) oli kinshasankongolainen roomalaiskatolinen arkkipiispa. Hänet vihittiin papiksi 21. elokuuta 1961 ja nimitettiin Lubumbashin arkkihiippakunnan arkkipiispaksi 13. huhtikuuta 1967. Hänet konsekroi piispaksi 13. elokuuta José Floriberto Corneliksen ja Martin-Léonard Bakole wa Ilungan avustama Émile André Jean-Marie Maury.
Kabanga Songasonga erosi tehtävistään 25. maaliskuuta 1998.
Piispantarkastus

Piispantarkastus eli visitaatio on kirkollinen tapa, jossa piispa vierailee seurakunnassa ja tarkastaa sen toiminnan. Tarkastuksessa piispa tapaa seurakunnan työntekijöitä, luottamushenkilöitä ja jäseniä.
Suomen evankelis-luterilaisessa kirkossa

Piispantarkastus tehdään säännöllisin väliajoin, ja sitä varten seurakunta valmistelee kertomuksen seurakunnan taloudesta ja toiminnasta. Sen tulee kattaa seurakunnan toimintakertomukset, tilastot, kirkonkirjat, arkiston, hallinnon, omaisuuden ja rahastot. Piispan apuna yleensä ovat hiippakunnan pappisasessori, lääninrovasti sekä notaari.
Piispantarkastuksessa puututaan mahdollisiin epäkohtiin seurakunnan toiminnassa. Tarkastuksen yhteydessä tavataan seurakunnan jäseniä, luottamushenkilöitä ja työntekijöitä, joiden kanssa keskustellaan seurakunnan tilasta. Tarkastukseen yhteyteen kuuluu usein myös jumalanpalvelus sekä muita kirkollisia tilaisuuksia.
Visitaatio tarkoittaa Suomen evankelis-luterilaisessa kirkossa kevennettyä piispantarkastusta tai pelkkää piispan vierailua seurakunnassa.
Suomen ortodoksisessa kirkossa

Ortodoksisessa kirkossa piispantarkastus on käytännössä yhtenevä luterilaisen kirkon kanssa. Piirinvalvoja toimii piispantarkastuksen järjestäjänä. Visitaatio-termiä ei kuitenkaan käytetä
Helsingin tuomiokirkkoseurakunnan piispantarkastuksen messu 2021-09-19
Tanner Buchanan

| Tanner Buchanan |
| --- | --- |
 Tanner Buchanan vuonna 2019.
Henkilötiedot
Koko nimi:  Tanner Emmanuel Buchanan
Syntynyt: 8. joulukuuta 1998 (ikä 26) Ohio, Yhdysvallat
Ammatti:  näyttelijä
Näyttelijä
Aktiivisena:  2010–
Merkittävät roolit:   Leo Kirkman (Designated Survivor)  Robby Keene (Cobra Kai)  Cameron Kweller (He's All That) 
Aiheesta muualla
tanner-buchanan.com
IMDb 
AllMovie
Tanner Emmanuel Buchanan (s. 8. joulukuuta 1998 Ohio) on yhdysvaltalainen näyttelijä. Hänet tunnetaan rooleistaan Leo Kirkmanina ABC-sarjassa Designated Survivor ja Robby Keenenä Netflix-sarjassa Cobra Kai. Hänet tunnetaan myös roolistaan Cameron Kwellerissä romanttisessa komediaelokuvassa He's All That.
Elämäkerta

Buchanan syntyi Limassa, Ohiossa, Steve ja Marlona Buchananille. Hänet kasvatettiin kristillisessä taloudessa ja hän kävi Glandorfin peruskoulua Ohiossa. Hän muutti Los Angelesiin perheensä kanssa vuonna 2007 jatkaakseen näyttelijänuraansa.
Filmografia > Elokuva

2011: Untitled Jeff and Jackie Filgo Project ... Jimmy
2013: Jake Squared ... Sammy
2015: The Heyday of the Insensitive Bastards ... Bobby Bell
2017: Anything ... Jack Sachman
2019: Max Winslow and the House of Secrets ... Connor Lawson
2019: Sinister Seduction ... Dylan Warren
2020: Chance ... Colton
2021: He's All That ... Cameron Kweller
2022: The Hyperions ... Apollo
Filmografia > Televisio

2010: Moderni perhe (Modern Family) ... Kid #2
2012: The Real St. Nick ... Cynical Kid
2013: Greyn anatomia (Grey’s Anatomy) ... Lucas
2013: Rikoksista pahin (Major Crimes) ... Michelle Brand
2013: Ghost Ghirls ... Hero
2013–2014: Goldbergit (The Goldbergs) ... Evan Turner
2014: Growing Up Fisher ... Slade
2014: Mixology ... Young Dom
2015: Isojen tyttöjen leikit (Girl Meets World) ... Charlie Gardner
2015–2019: Game Shakers ... Mason Kendall
2016: The Fosters ... Jack Downey
2016–2018: Designated Survivor ... Leo Kirkman
2017: Fuller House ... Chad Brad Bradley
2018: The Goldbergs: 1990-Something ... Mike Stamm
2018–2025: Cobra Kai ... Robby Keene
2020: Deputy ... Brendan
Aiheesta muualla

Kuvia tai muita tiedostoja aiheesta Tanner Buchanan Wikimedia Commonsissa
tanner-buchanan.com
Tanner Buchanan Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Yhdysvallat
Cardi B

| Cardi B |
| --- | --- |
 Cardi B esiintymässä vuonna 2019
Henkilötiedot
Koko nimi:  Belcalis Marlenis Almánzar
Syntynyt: 11. lokakuuta 1992 (ikä 32) New York, New York, Yhdysvallat
Ammatti:  rap-artisti lauluntekijä mediapersoona
Puoliso:  Offset (– 2024)
Lapset:  3
Muusikko
Taiteilijanimi:  Cardi B 
Laulukielet:  englanti
Aktiivisena:  2015–
Tyylilajit:  hip hop
Levy-yhtiöt:  Atlantic Records
Aiheesta muualla
www.cardibofficial.com
  [ Muokkaa Wikidatassa ] [ ohje ]  
Belcalis Marlenis Almánzar (s. 11. lokakuuta 1992 New York, Yhdysvallat), tunnetaan paremmin taiteilijanimellään Cardi B, on yhdysvaltalainen rap-artisti ja lauluntekijä.
Cardi B sai alun perin huomiota keskustellessaan sosiaalisessa mediassa avoimesti urastaan striptease-tanssijana. Vuosina 2015–2017 hän esiintyi tositelevisiosarjassa Love & Hip Hop: New York. Kahden mixtapen jälkeen hän sai levytyssopimuksen Atlantic Recordsilta helmikuussa 2017. Cardi B:n esikoissingle ”Bodak Yellow” nousi Billboard Hot 100 -listan kärkisijalle. Myös hänen debyyttialbuminsa Invasion of Privacy (2018) nousi ykkössijalle Billboard 200 -listalla. Albumi palkittiin parhaan rap-albumin Grammyllä. Cardi B on historian ensimmäinen naissolisti, joka on voittanut kyseisen palkinnon.
Yhdysvaltalainen Time-lehti nimesi Cardi B:n vuonna 2018 yhdeksi vuoden vaikutusvaltaisimmista ihmisistä. Cardi B:n piti esiintyä Flow-festivaalilla Helsingissä 9. elokuuta 2019. Hän kuitenkin perui kaikki Euroopan-keikkansa aikatauluongelmien vuoksi.
Tausta

Belcalis Almánzar syntyi Bronxissa, New Yorkissa dominikaaniselle isälle ja trinidadilaiselle äidille. Hän varttui Highbridgen alueella etelä-Bronxissa. Almánzar kuului teini-ikäisenä Bloods-jengiin, johon hän liittyi ollessaan 16-vuotias. Lisäksi hän kävi musiikki- ja teatteripainotteista Renaissance High Schoolia. Hänen nuorempi siskonsa Hennessy Carolina on myös mediapersoona.
Cardi B työskenteli teini-ikäisenä supermarketissa Manhattanilla, joka oli hänen viimeinen työpaikkansa ennen kuin hän aloitti työt strippiklubilla 19-vuotiaana. Hän on kertonut strippaamisen olleen hänen pakotiensä köyhyydestä sekä väkivallasta, jota koki silloisessa parisuhteessaan. Sen avulla hän myös tienasi tarpeeksi rahaa collegea varten.
Ura > 2015–2016: Uran alku

Vuonna 2015 Almánzar liittyi VH1-kanavan tositelevisio-ohjelma Love and Hip Hop: New York kokoonpanoon artistinimellä Cardi B. Taiteilijanimensä Cardi B sai omien sanojensa mukaan Bacardi-juoman nimiväännöksestä. Cardi B vietti sarjassa kaksi tuotantokautta ennen poisjäämistään musiikkiuraansa keskittymiseksi, ja sai tänä aikana paljon huomiota mediassa.
Debyyttinsä artistina Cardi B teki marraskuussa 2015 Shaggyn kappaleella "Boom Boom" ja viisi kuukautta myöhemmin maaliskuussa hän julkaisi ensimmäisen kokopitkän mixtapensa Gangsta Bitch Music, Vol. 1. Cardi B esiintyi myös useissa televisio-ohjelmissa, kuten Uncommon Sense with Charlemagnessa ja Khloé Kardashianin Kocktails with Khloé -talk show’ssa. Pidemmän ja suuremman näyttelijänroolin hän teki Being Mary Jane -draamasarjassa, jossa hän esitti Mercedestä.
Tammikuussa 2017 Cardi B julkaisi toisen mixtapensa Gangsta Bitch Music, Vol. 2. Helmikuussa hän solmi ensimmäisen suuren levytyssopimuksensa Atlantic Recordsin kanssa ja toukokuussa tämä oli ehdolla vuoden 2017 BET Awardseissa kahdessa kategoriassa. Hän myös esiintyi gaalan jatkoilla.
Ura > 2017–2018: Invasion of Privacy

Kesäkuun 16. päivä 2017 Atlantic Records julkaisi Cardi B:n debyyttisinglen "Bodak Yellowin". Kappaleesta tuli suuri läpimurtohitti, ja se nousi Billboardin Hot 100 -listan kärkeen, jossa se pysyi kolme viikkoa. Kyseessä oli ensimmäinen naisräppärin saavuttama ykkössija sitten vuoden 2014, jolloin Iggy Azalea saavutti ykkössijan kappaleellaan "Fancy". The Washington Post ja Pitchfork kutsuivat kappaletta vuoden 2017 parhaaksi. Cardi B sai kappaleella kaksi Grammy-ehdokkuutta sekä voitti BET-palkinnon kategoriassa "Vuoden single". "Bodak Yellow" on yksi vain 58 kappaleesta, jotka ovat myyneet timanttia eli kymmenkertaista platinaa Yhdysvalloissa.
"Bodak Yellowin" menestyksen jälkeen Cardi B esiintyi vierailevana artistina G-Eazyn "No Limit", Migosin "MotorSport", sekä Bruno Marsin "Finesse" -kappaleilla. Kaikki kappaleet menestyivät kaupallisesti hyvin ja pääsivät Billboard Hot 100 -listan kärkikymmenikköön. Seuraavan oman singlensä "Bartier Cardin" Cardi B julkaisi joulukuussa 2017. Kappaleella vierailee 21 Savage ja se myi kolminkertaista platinaa Yhdysvalloissa.
Vuoden 2018 huhtikuussa Cardi B julkaisi ensimmäisen studioalbuminsa Invasion of Privacyn. The New York Timesin kriitikot ylistivät albumia yhtenä vuosituhannen voimakkaimmista debyyttialbumeista. Albumin ansiosta Cardi B:stä tuli ensimmäinen naisartisti, jolla on 13 kappaletta samanaikaisesti Billboardin Hot 100 -listalla. Yhdessä latinoartistien Bad Bunnyn ja J Balvinin kanssa esitetty kappale "I like it" saavutti listan ensimmäisen sijan heinäkuussa 2018. Rolling Stone kutsui kappaletta vuonna 2020 "kaikkien aikojen parhaimmaksi kesäbiisiksi". Myös Maroon 5:n kappale "Girls Like You", jolla Cardi B vierailee, saavutti Billboard Hot 100 -listan ykkössijan. Vuonna 2018 Cardi B voitti kolme MTV-palkintoa sekä kolme AMA-palkintoa. Invasion of Privacy voitti myös vuoden rap-albumin Grammy-palkinnon vuoden 2019 Grammy-gaalassa. Samana vuonna Billboard Music Awards -gaalassa Cardi B oli ehdolla yhteensä 21 eri kategoriassa, joista hän voitti kuusi.
Loppuvuodesta 2018 Billboard julisti Cardi B:n vuoden viidenneksi suosituimmaksi artistiksi. Time-lehti lisäsi Cardi B:n listalleen 100 vaikutusvaltaisimmasta maailman ihmisestä. Hän oli myös Apple Musicin maailmanlaajuisesti kuunnelluin naisartisti ja Spotifyn kuunnelluin naisartisti Yhdysvalloissa.
Ura > 2019–: Tuleva toinen studioalbumi

Helmikuussa 2019 Cardi B julkaisi yhdessä Bruno Marsin kanssa kappaleen "Please Me", joka ylsi kolmannelle sijalle Billboardin Hot 100 -listalla. Cardi B:stä tuli ensimmäinen artisti, jolla on ollut kolme kappaletta Yhdysvaltain R&B/Hip-Hop -listan kärkikolmikossa samanaikaisesti. Syyskuussa 2019 Cardi B oli ehdolla kymmenessä kategoriassa BET Hip Hop Awards -gaalassa. Samassa kuussa julkaistiin rikoskomediaelokuva Hustlers, jossa Cardi B esitti striptease-artistia. Hän esiintyi myös Netflixin hip hop -laulukilpailun Rhythm + Flow tuomaristossa yhdessä T.I:n ja Chance the Rapperin kanssa. Vuoden 2020 Grammy-gaalassa Cardi B oli ehdolla yhdessä kategoriassa.
Elokuussa 2020 Cardi B julkaisi lähes vuoden tauon jälkeen singlen "WAP", jolla vierailee texasilainen hip hop -artisti Megan Thee Stallion. Kappale debytoi Billboard Hot 100 -listan kärjessä, jossa se pysyi neljä viikkoa. Kappale nousi listaykköseksi myös monissa muissa maissa, kuten Isossa-Britanniassa, Australiassa sekä Kanadassa. "WAP":ista tuli ensimmäinen kappale, joka sijoittui samaan aikaan perustetun Billboard Global 200 -listan kärkisijalle. 93 miljoonalla striimillä ensimmäisellä viikollaan kappale rikkoi aikaisemman ennätyksen, jota piti hallussaan Ariana Grande kappaleellaan "7 Rings". Kriitikot ja fanit ylistivät kappaletta sen sisältämän seksimyönteisen viestin ansiosta. "WAP" tulee olemaan ensimmäinen single Cardi B:n toisella studioalbumilla.
Maaliskuussa 2021 Cardi B nousi jälleen Yhdysvaltain singlelistan kärkeen kappaleellaan "Up". Kyseessä oli artistin viides listaykkönen ja toinen single tulevalta studioalbumiltaan. Vuoden 2021 MTV Awards -gaalassa Cardi B oli ehdolla kuudessa ja BET Hip Hop Awards -gaalassa yhdeksässä kategoriassa.
Yksityiselämä

Cardi B oli naimisissa rap-artisti Offsetin kanssa. Heillä on kolme lasta. Heidän tyttärensä syntyi 10. heinäkuuta 2018 ja poikansa 4. syyskuuta 2021.Kolmas lapsi, tytär, syntyi 7. syyskuuta 2024. Joulukuussa 2018 pariskunta ilmoitti eronneensa, ja seuraavalla tammikuulla he palasivat yhteen.lähde tarkemmin? Cardi B jätti syyskuussa 2020 avioerohakemuksen. He palasivat vielä kuitenkin yhteen, mutta Cardi haki eroa uudelleen heinäkuussa 2024.
Diskografia

| --- | --- |
 Albumit Invasion of Privacy (2018) Singlet ”Bodak Yellow” (2017)  ”MotorSport” (Migosin ja Nicki Minajin kanssa, 2017)  ”Bartier Cardi” (mukana 21 Savage, 2017)  ”Be Careful” (2018)  ”Drip” (mukana Migos, 2018)  ”I Like It” (Bad Bunnyn ja J Balvinin kanssa, 2018)  ”Ring” (mukana Kehlani, 2018)  ”Money” (2018)  ”Please Me” (Bruno Marsin kanssa, 2019)  ”Press” (2019)  ”WAP” (Megan Thee Stallionin kanssa, 2020)  ”Up” (2021) :  Vierailevana artistina ”No Limit” (G-Eazy feat. ASAP Rocky, 2017)  ”La Modelo” (Ozuna, 2017)  ”Finesse (Remix)” (Bruno Mars, 2017)  ”Girls” (Rita Ora feat. Bebe Rexha & Charli XCX, 2018)  ”Dinero” (Jennifer Lopez feat. DJ Khaled, 2018)  ”Girls Like You” (Maroon 5, 2018)  ”Backin’ It Up” (Pardison Fontaine, 2018)  ”Taki Taki” (DJ Snake feat. Ozuna & Selena Gomez, 2018)  ”Mi Mami” (El Alfa, 2018)  "Bet You Wanna" (Blackpink, 2020)  "Rumors" (Lizzo, 2021)
Garrett Stafford

| Garrett Stafford |
| --- | --- |

Henkilötiedot
Syntynyt: 28. tammikuuta 1980 (ikä 45) Los Angeles, CA, Yhdysvallat
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  oikea
Pituus:  184 cm
Paino:  84 kg
Pelaajaura
Pääsarjaura:  2008–2015
Seurat:  Cleveland Barons (AHL) Worcester Sharks (AHL) Grand Rapids Griffins (AHL) Detroit Red Wings (NHL) Dallas Stars (NHL) Texas Stars (AHL) San Antonio Rampage (AHL) Phoenix Coyotes (NHL) Portland Pirates (AHL) Hamilton Bulldogs (AHL) Hershey Bears (AHL) Oklahoma City Barons (AHL) Färjestads BK (SHL) Genève-Servette HC (NLA) Ässät (SML)
Garrett Vasu Stafford (s. 28. tammikuuta 1980 Los Angeles, Kalifornia, Yhdysvallat) on yhdysvaltalainen entinen jääkiekkopuolustaja. Hän pelasi urallaan seitsemän NHL-ottelua tehden kaksi syöttöpistettä. Stafford pelasi suurimman osan urastaan kuitenkin farmiliiga AHL:ssä. Hän pelasi uransa kaksi viimeistä kauttaan Euroopassa kiekkoiltuaan Ruotsissa, Sveitsissä ja Suomessa. Staffordin ura päättyi helmikuussa 2015 SM-liigaottelussa tulleeseen keskivaikeaan aivovammaan vastustajan taklauksesta. Hän oli pelityyliltään kahden suunnan puolustaja, joka oli myös kiekollisesti taitava. Stafford laukoi oikealta.
Ura > Junioriura ja yliopistovuodet

Stafford pelasi kalifornialaisia juniorisarjoja Anaheim Jr. Ducksissa, joka jälkeen hän vietti vuodet 1996–1999 USHL-joukkue Des Moines Buccaneersissa. Stafford oli viimeisellä USHL-kaudellaan 1998–1999 koko liigan toiseksi tehokkain puolustaja Green Bay Gamblersin Tom Preissingin jälkeen tehoilla 8+33=41. Hän voitti kauden päätteeksi USHL:n mestaruuden, Clark Cupin. Vuodet 1999–2003 Stafford kävi New Hampshiren yliopistoa. Hän oli joukkueensa tehokkain puolustaja kolmella jälkimmäisellä kaudellaan, joista vielä kahdella jälkimmäisellä Stafford kuului UNH:n kapteenistoon, voitti Hockey Eastin mestaruuden ja valittiin lopputurnauksen tähdistökentälliseen. Kaudella 2001–2002 hänet valittiin myös Hockey Eastin toiseen tähdistökentälliseen.
Ura > Ammattilaisuran alku

Staffordia ei koskaan varattu NHL:ään. Hän aloitti ammattilaisuransa kaudella 2003–2004 AHL-joukkue Cleveland Baronsin riveissä. Staffordin tulokaskausi toi hänelle myös AHL:n yhden kauden piste-ennätyksen, kun 73 runkosarja- ja kuudessa playoff-ottelussa syntyi tehot 12+34=46. Stafford oli Baronsin tehokkain puolustaja sekä kolmanneksi paras pistemies Jon DiSalvatoren kanssa. Hän jakoi koko AHL:n puolustajien pistepörssin kuudennen sijan Cincinnati Mighty Ducksin Chris Armstrongin kanssa.
Staffordin kausi 2003–2004 päättyi hyvin ikävästi 30. huhtikuuta 2004 AHL:n läntisen konferenssin viidennessä välieräottelussa Hamilton Bulldogsia vastaan. Hänen mailansa osui vastustajoukkueen Aleksandr Perežoginin kypärän takaosaan maalinedustatilanteessa, jonka jälkeen Perežogin löi polvillaan ollutta Staffordia mailalla päähän. Stafford sai iskusta aivotärähdyksen ja kymmeniä tikkejä vaatineen haavan. Perežogin sai tilanteesta AHL:n kaikkien aikojen pisimmän pelikiellon, joka kattoi loppukauden lisäksi myös koko seuraavan kauden 2004–2005. Hän vietti sen kuitenkin kotimaassaan Venäjällä. Myös Stafford sai edeltäneestä tilanteesta kuuden ottelun mittaisen pelikiellon. Hänet valittiin kauden päätteeksi AHL:n toiseen tähdistökentälliseen, AHL:n tulokkaiden tähdistökentälliseen ja hän pelasi kauden aikana myös AHL:n tähdistöottelussa.
Kesken ensimmäisen ammattilaiskautensa 2003–2004, joulukuussa 2003 Stafford teki myös kaksivuotisen tulokassopimuksen NHL-joukkue San Jose Sharksin kanssa. Hän pelasi myös seuraavan kautensa 2004–2005 kokonaan farmijoukkue Baronsissa, osaksi NHL:n työsulun vuoksi. Stafford jatkoi sopimustaan Sharksin kanssa kahteen otteeseen vuodella, mutta myös kaksi jälkimmäistä kautta joukkueen organisaatiossa eteni kokonaan farmissa. Kaudella 2005–2006 hän oli Baronsin tehokkain puolustaja tehoilla 11+28=39. Kaudella 2006–2007 San Josen uudeksi farmijoukkueeksi tuli Worcester Sharks, joka tehokkain puolustaja Stafford oli tehoilla 11+30=41.
Ura > NHL-debyytti ja kiertolaisuus

Heinäkuussa 2007 Stafford teki vapaana agenttina vuoden mittaisen sopimuksen Detroit Red Wingsin kanssa. Hän pelasi kauden 2007–2008 suurimmaksi osaksi farmijoukkue Grand Rapids Griffinsissa, jonka tehokkain puolustaja ja kolmanneksi paras pistemies Stafford oli tehoilla 11+33=44. Hän toimi myös joukkueen kapteenina. Stafford pelasi kauden aikana myös kaksi ensimmäistä NHL-otteluaan Red Wingsissa. Hän debytoi NHL:ssä 23. helmikuuta 2008 Vancouver Canucksia vastaan, kun Stafford paikkasi joukkueensa puolustajavajetta. Heinäkuussa 2008 hän teki kaksivuotisen sopimuksen Dallas Starsin kanssa. Stafford vietti tästä huolimatta kauden 2008–2009 pääosin tutussa AHL-seurassa Griffinsin paidassa, jonka tehokkain puolustaja hän oli tehoilla 11+34=45 ja sijoittui AHL:n puolustajien pistepörssissä seitsemänneksi. Stafford pelasi Dallasissa kauden aikana kolme NHL-ottelua tehden kaksi syöttöpistettä. Kauden 2009–2010 hän pelasi kokonaan Dallasin farmijoukkue Texas Starsissa, jonka kanssa Stafford eteni Calder Cup -finaaleihin saakka. Hershey Bears vei kuitenkin mestaruuden voitoin 4-2.
Stafford teki heinäkuussa 2010 vapaana agenttina sopimuksen kaksivuotisen Phoenix Coyotesin kanssa. Hän pelasi suurimman osan kaudestaan AHL:ää San Antonio Rampagessa, jossa Stafford sivusi liigan yhden kauden piste-ennätystään tehoilla 14+32=46, joilla hän oli joukkueen tehokkain puolustaja sekä kolmanneksi paras pistemies Alexandre Picardin kanssa. Stafford pelasi kauden aikana kaksi NHL-ottelua. Kaudella 2011–2012 hän ehti pelata kuusi ottelua Coyotesin uudessa farmijoukkue Portland Piratesissa, kunnes Stafford kaupattiin lokakuussa 2011 Petteri Nokelaisen kanssa Montréal Canadiensiin vaihdossa Brock Trotteriin ja seitsemännen kierroksen varausvuoroon kesälle 2012. Hän pelasi loppukauden kokonaan farmijoukkue Hamilton Bulldogsissa.
Heinäkuussa 2012 Stafford teki vapaana agenttina vuoden mittaisen sopimuksen Washington Capitalsin kanssa. Hän aloitti kautensa jälleen farmissa, tällä kertaa Hershey Bearsin vahvuudessa, osaksi NHL:n työsulunkin takia. Siirtotakarajalla, huhtikuussa 2013 Stafford kaupattiin Edmonton Oilersiin vaihdossa Dane Byersiin. Hän ei pelannut tammikuussa 2013 alkaneella NHL-kaudella otteluakaan sarjatasoa ylempänä.
Ura > Siirtyminen Eurooppaan

Kaudeksi 2013–2014 Stafford siirtyi Eurooppaan ja kaksivuotisella sopimuksella Ruotsin SHL-liigan Färjestads BK:hon. Hänet hankittiin johtavaksi puolustajaksi, mutta Stafford osoittautui kuitenkin pettymykseksi ja 12 runkosarjaottelua toi vain tehot 2+1=3. Joulukuussa 2013 Färjestad lainasi hänet HockeyAllsvenskan-joukkue IF Björklöveniin, mutta Stafford ei ehtinyt pelata siellä otteluakaan, kun hänen sopimuksensa Färjestadin kanssa purettiin Staffordin siirryttyä loppukaudeksi Sveitsin National League A:n Genève-Servette HC:hen. Hän voitti Genèvessä kauden aikana Spengler Cup -turnauksen.
Stafford siirtyi kaudeksi 2014–2015 vuoden mittaisella sopimuksella SM-liigajoukkue Porin Ässiin. Hän aloitti kautensa kohtalaisen hyvin, mutta Staffordin peliesitykset kuitenkin ailahtelivat kauden mittaan pahasti. Hänen kautensa ja koko pelaajauransa päättyi lopulta 17. helmikuuta 2015 pelattuun otteluun paikallisvastustaja Rauman Lukkoa vastaan, kun Stafford jäi vastustajan puhtaan taklauksen kohteeksi. Taklaus aiheutti hänelle kuitenkin niskan retkahdusvamman, aivotärähdyksen ja pienen aivoverenvuodon. Stafford pääsi matkustamaan kotikaupunkiinsa Los Angelesiin kesäkuussa. Hänelle diagnosoitiin keskivaikea aivovamma. Stafford on omien sanojensa mukaan potenut sittemmin päivittäistä päänsärkyä, keskittymis- ja muistivaikeuksia, ärtyneisyyttä, masennusta ja niskakipua. Hän haki SM-liigapelaajat vakuuttavalta If-yhtiöltä tapaturmaeläkettä uuteen ammattiin kouluttautumista varten. Staffordille ei kuitenkaan myönnetty korvauksia, sillä vakuutusyhtiö katsoi hänellä olleen mahdollisesti aiemmin sattuneen vamman jälkitila. Stafford valitti päätöksestä tapaturma-asioiden muutoksenhakulautakunnalle.
Muuta

Staffordilla on vaimo ja kaksi lasta. Perhe asuu hänen synnyinkaupungissaan Los Angelesissa.